Rikunarita-ORG/Wikinium huggingface dataset:
# Maitín

Luego de maitins.
O **maitín** ye a primera parti d'o día, que prencipia con l'amaneixiu y remata a las doce d'o meyodía. Sigue a la maitinada y antecede a la tarde. Una actividat que se fa de maitins ye una actividad "matutina" u "maitinal".

As horas que transcorren entre as cero horas y l'amaneixiu se conoixen como maitinada. En iste sentiu, o maitín propiament dito transcorre entre l'amaneixer y o meyodía, a on o meyodía puet referir-se tamién a la hora en que o Sol ye en o cobalto, hora que gosa estar posterior a las doce horas.

Bellas personas gosan decir tamién "maitín" a la maitinada. Asinas por eixemplo, as 03:00 serían "as tres d'o maitín" u "as tres d'a maitinada".

O maitín se relaciona con actividaz como devantar-se de dormir, desachunar y prencipiar a chornada diaria. Una persona que "amaitina", ye decir que se devanta bien luego de maitins, se diz "maitinero" u "maitinera".

## Se veiga tamién

* Maitinada

## Notas

## Referencias

| **As partis d'o día** |
| --- |
| Amaneixiu | Maitín | Meyodía | Tarde | Meyatarde | Escureixiu | Nueit | Meyanueit |
# Tarde

Una tarde d'hibierno.
A **tarde** ye a segunda parti d'as dos en que se divide o día, ye un período que prencipia coloquialment arredol d'a 12 d'o meyodía, y remata con o escureixiu (inte antis de que plegue a nueit). Sigue por lo tanto a o maitín y antecede a la nueit. Una actividat que se fa en a tarde ye una actividat "vespertina".

A comida tipica d'a tarde ye a brenda, que se gosa fer a meyatarde. O saludo tradicional mientres ista parti d'o día ye "buena tarde" u "buena tardada".

## Concepto

A tarde entendida dende un punto d'anvista cientifico es un concepto solar, debiu a que o sol en o suyo movimiento diurno va creixendo d'altaria sobre l'horizont d'un puesto a o largo d'o transcurso d'o maitín, plegando a un maximo d'altaria que marca l'inte d'o meyodía, prencipiando o suyo descenso diurno mientres o periodo d'a *tarde* dica o cabotarde. Asinas en o sistema horario de 24 horas se gosa contar as 14 horas (2 p. m.) como a finalización d'a meyodiada u *post meridiem*. A tarde ye un periodo adintro d'o día en o que se produce o descenso d'altaria solar sobre l'horizont. Dende o punto d'anvista social, en bellas culturas se considera a tardada a o periodo de tiempo dende a chenta dica a siguient comida important d'o día.

## Se veiga tamién

* Tardada

## Notas

## Referencias

| **As partis d'o día** |
| --- |
| Amaneixiu | Maitín | Meyodía | Tarde | Meyatarde | Escureixiu | Nueit | Meyanueit |
# Vida

Vita** rendreza en ista pachina. Ta o municipio d'Ávila, se veiga **Vita (Ávila).
Diversidat de vida marina.
A **vida** (localment tamién **vita**) ye, dende lo punto d'envista biolochico, lo que fa diferents os sers vivos d'a resta d'a materia natural. Implica las capacidaz de naixer, creixer y morir, y a sobén tamién a de reproducir-se.

A vida biolochica puet definir-se como a capacidat d'administrar os recursos internos seguntes as necesidaz d'adaptación a lo environe, ixo ye, a homeostasis. En filosofía se gosa considerar como una serie de concietos d'o ser humano y lo suyo environe, relacionatos, dreitament u indreita, con a existencia.

## Se veiga tamién

* Ser vivo.
* Muerte.

### Referencias

## Vinclos externos

* Se veigan as imáchens de Commons sobre **a vida**.
# Fases d'a Luna

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

A **fase lunar** ye un termin astronomico que fa referencia a la porción d'a Luna que ye vistable en estar iluminada por o sol. A Luna fa diferents plantas en o suyo chiro arredol d'a Tierra, seguntes a suya posición respective a o Sol. Cuan se troba entre a Tierra y o Sol, nos ofreix a suya cara no iluminada (**novilunio** u luna perdida). Una semana dimpués a Luna ha feito un cuarto de vuelta y nos presenta meya cara iluminada (*luna en creixient* u *luna que creix*). Unatra semana mas y a Luna ocupa una posición aliniada con o Sol y a Tierra, ufrindo-nos toda a cara iluminada (**plenilunio**, *luna plena* u *luna en plena*). A l'atra semana trobamos a *luna mingua*. Transcorridas cuatro semanas nos trobamos de nuevas en novilunio. O tiempo transcorrido entre dos novilunios de clama mes lunar u mes sinodico y ye de 29,53 días solars meyos. As fases d'a Luna son muit relacionaus con periodos d'o calandario como a semana y o mes. Son a base d'o calandario musulmán.

Os nombre tradicionals en aragonés d'as cuatro fases lunar son:

1. Luna perdida (astronomicament novilunio).
2. Luna creixient u luna que creix.
3. Luna plena, u luna en plena (astronomicament plenilunio).
4. Luna mingua.

Os planetas tamién tienen as suyas fases. Galileo Galilei estió o primero en descubrir que Venus presentaba fases como a luna, argumento que emparaba a Teoría heliocentrica.

## Referencias

## Bibliografía

* (es) María Luisa Arnal Purroy: *Diccionario del habla de la Baja Ribagorza Occidental*. Gara d'Edizions, 2003.

## Vinclos externos

* Se veigan as imáchens de Commons sobre **Fases d'a Luna**.
* (es) Calendario lunar perpetuo.
# Meyanueit

Meyanueit en o reloch d'a gara de Metz, en Francia
A **meyanueit** ye a hora arbitrariament sinyalada pa determinar a fin d'un día y o principio d'o siguient en bellas culturas, mas que mas en as occidentals. A meyanueit pendeba orichinalment de l'inte d'o escureixiu y de l'amaneixiu, variando seguntes as estacions.

A meyanueit solar ye l'opuesto a o meyodía solar, cuan o sol ye amán d'o nadir y a nueit ye mas escuriza. Debiu a l'advenimiento d'as zonas horarias, que permiten tener a mesma hora en un rango de meridianos, coincide rarament con a meyanueit d'o reloch, pero puet estar calculada. A meyanueit solar pende mas d'a lonchitut que d'a zona horaria.

Mientres que en atras culturas a meyanueit ocupa un rango de cuantas horas, en aragonés siempre denota l'inte puntual en que se fa o cambio de día calandario. Le'n gosa decir popularment "as doce d'a nueit" debiu a la posición d'as agullas en os reloches. Pa efectos d'horario se gosan emplegar as denominacions 00:00 h, 24:00 h u 12:00 a.m. pa distinguir-las d'as 12:00 o 12:00 p.m. que corresponden a o meyodía. Por a suya parti, en o modelo de vinticuatre horas se representa como 0 h (se leye "as cero horas").

## Notas

## Referencias

| **As partis d'o día** |
| --- |
| Amaneixiu | Maitín | Meyodía | Tarde | Meyatarde | Escureixiu | Nueit | Meyanueit |
# Meyodía

A agullas d'o Big Ben marcando as 12 horas.
O **meyodía** ye a hora en que o Sol ye en o punto mas alto, correspondient a las 12:00 horas, ye decir, cuan se troba en o meridiano. Ye l'inte en que o Sol ye en o suyo zenit y divide o día en dos partis iguals.

Cuan o Sol ye perpendicular a l'ecuador, en l'equinoccio d'agüerro y primavera, forma un anglo recto a la tanchent de l'ecuador y a cualsiquier meridiano terrestre.

## Significaus d'a palabra

O termin *meyodía* fa referencia a las doce d'o día y, mas amplament, a la parti d'o día comprendida entre o maitín y a tardi, a meyodiada.

Secundariament tamién fa referencia a o Sud, o punto de l'horizont oposau a o Norte, ye decir, a las zonas meridionals. Y, alavez, designa tamién a las comarcas, tierras u costas d'o sud...

## Etimolochía

A palabra *migdia* deriva d'o latín vulgar –u latín parlau– *medio die*, con o mesmo significau. A forma clasica, en cambio, ye *meridie*.

## Notas

## Referencias

## Vinclos externos

* Se veigan as imáchens de Commons sobre **o meyodía**.

| **As partis d'o día** |
| --- |
| Amaneixiu | Maitín | Meyodía | Tarde | Meyatarde | Escureixiu | Nueit | Meyanueit |
# Astronomía

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

*Nebulosa planetaria d'a forniga* Menzel 3 (Mz3).
L'**astronomía**, que significa etimolochicament "o conoiximiento d'as estrelas" ye a ciencia que estudia l'universo y os cuerpos celestes u astros, tanto a suya posición y movimiento en o firmamento como a suya naturaleza, estructura y evolución (astrofisica). Ye ista una d'as pocas brancas cientificas en as que os investigadors aficionatos encara pueden fer contribucions importants.

Anque comparten un orichen común, no cal confundir l'astronomía con l'astrolochía, que ye una pseudosciencia emplegata dende antigo como arte devinatoria que se mira de predecir o destín por meyo d'a observación d'a posición d'os astros.

En aragonés medieval bi ha textos que parlan d'astronomía y astrolochía en o "*Secreta Secretorum*", en o "Libro del Trasoro" y en o "Libro d'as Marabillas d'o Mundo". Encara que podamos leyer *astronomja* en o "Libro d'el Trasoro", encara no la diferencian de l'astrolochía:

La quarta sciencia es **ast(r)onomja** q(ue) nos amuestra todo el ordenamj(ent)o del çielo e del firmamj(ent)o e delas strellas e el curso delas vij planetas por su Zodiacha - y(e)s a saber por medio delos .xij. signos - e como se mueue(n) los t(iem)pos en caljent en frio en pluuja o en seq(ue)dat o en viento, por Razo(n) q(ue) yes ordenada en las strellas
## Bibliografía

* (es) José Luis Comellas. *Astronomía*. Editorial Rialp (1983).
* (es)Mariano Moles Villamate. *Claroscuro del Universo*. Madrit: Consejo Superior de Investigaciones Científicas, 2007. ISBN 978-84-00-08536-0
* (es) Carl Sagan. *Cosmos*. Editorial Planeta (1980).
* (es) Bakulin, Kononóvich y Moroz. *Curso de Astronomía general*, Editorial MIR (1987).
* (es) Isaac Asimov. *De Saturno a Plutón*, Alianza Editorial (1984).
* (es) Wulff Heintz. *El mundo de los planetas*, Ediciones Iberoamericanas (1968).
* (es) VVAA. *El nuevo Sistema Solar*, Libros de "Investigación y Ciencia". Editorial Prensa Científica (1982).
* (es) Patrick Moore. *Guía de las Estrellas y los Planetas*, Ediciones Folio (1982).
* (es) Isaac Asimov. *Historia del Telescopio*, Alianza Editorial (1986).
* (es) José García García. *Introducción a la Astrofotografía*, Equipo Sirius.
* (es) Alejandro Feinstein, Horacio Tignanelli. *Objetivo Universo*, Ediciones Colihue (1996).
* (es) Mijail Márov. *Planetas del Sistema Solar*, Editorial MIR (1985).
* (es) Erhard Keppler. *Sol, lunas y planetas*. Biblioteca Científica Salvat, Ed. Salvat Editores, 1986.

## Referencias

## Vinclos externos

* Se veigan as imáchens de Commons sobre **Astronomía**.
* (ca) Pachina web adedicata ta l'astronomía.
# Idioma anglés antigo

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

| Anglés antigo *Ænglisc, Anglisc, Englisc* |
| --- |
| **Atras denominacions:** |  |
| **Parlau en:** |  Anglaterra  Escocia |
| **Rechión:** | {{{territorios}}} |
| **Etnia:** | {{{pueblo}}} |
| **Parladors:** | No en queda, ye un etapa d'a historia de l'anglés. |
| **Posición:** |  (Ethnologue 1996) |
| **Filiación chenetica:** | Indoeuropea
 Chermanica
  Occidental
   Anglo-frisón
    Anglico
     **Anglés antigo** |  |
| Estatus oficial |
| **Oficial en:** |  |
| **Luenga propia de:** | {{{propia}}} |
| **Reconoixiu en:** |  |
| **Regulau por:** |  |
| Codigos |
| **ISO 639-1** |  |
| **ISO 639-2** | ang |
| **ISO 639-3** | ang |
| **SIL** |  |
|  |

L'**anglés antigo** u **anglo-saxón** ye a luenga que charraban os primers pueblos chermanicos como os anglos, saxons, chutos en Anglaterra y este d'Escocia dende a suya migración a mitat d'o sieglo V dica mitat d'o sieglo XII, cuan por diferents cambios lingüisticos encomenzó atra fase d'a evolución de l'anglés dita anglés meyo.

L'anglés antigo ye una luenga relacionada estreitament con l'antigo frisón y l'antigo saxón. En muitos aspectos, incluyida a gramatica suya, ye muito mas cercano a l'alemán moderno y a lo islandés que a l'anglés moderno. Yera una luenga flexiva de tot, con cinco casos gramaticals (nominativo, accusativo, chenitivo, dativo y instrumental), tres numeros gramaticals (singular, plural y dual) y tres cheneros gramaticals (masculín, feminín y neutro).

Bi heba cuatro dialectos principals: saxón occidental, kentisco, mercián y northumbrián.

## Lexico

L'anglés antigo mantenió un lexico predominantment chermanico. Manimenos en a etapa de l'anglés meyo, como efecto d'os superstratos latín y francés, se cheneralizoron latinismos y galicismos que substituyoron a lo 85 % d'as parolas chermanicas. L'anglés antigo no ampró que parolas d'o latín y griego asociadas a la cristianización y unas vint parolas d'o britonico.

## Se veiga tamién

* Idioma anglés.
* Idioma anglés meyo.
* Idioma anglés moderno primerenco.
* Idioma frisón.
* Idioma antigo saxón.
* Gran cambio vocalico.

## Referencias

| Familia chermanica |
| --- |
| - Diasistema norrén occidental: Islandés | Feroés | Norn | Noruego (Nynorsk) - Diasistema norrén oriental: Noruego (Bokmål) | Danés | Sueco | Gotlandés - Diasistema occidental anglico: Anglés | Escocés - Diasistema occidental frisón: Frisón occidental | Frisón septentrional | Frisón oriental - Diasistema occidental baixo franco: Afrikaans | Neerlandés - Diasistema occidental baixo alemán: Baixo alemán - Diasistema occidental alto alemán: Alemán estándard | Alamanico | Bavaro | Limburgués | Luxemburgués | Yiddisch - Diasistema oriental: Gotico |
# Idioma danés

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

| Danés *dansk* |
| --- |
| **Atras denominacions:** | {{{atrasdenominacions}}} |
| **Parlau en:** | Escandinavia |
| **Rechión:** | {{{territorios}}} |
| **Etnia:** | Daneses |
| **Parladors:** | 6 millons |
| **Posición:** | {{{clasificación}}} (Ethnologue 1996) |
| **Filiación chenetica:** | Indoeuropea
 Chermanica
  Escandinava
  Escandinavo de l'este
   **Danés** |  |
| Estatus oficial |
| **Oficial en:** |  Dinamarca  Groenlandia  Islas Feroe |
| **Luenga propia de:** | {{{propia}}} |
| **Reconoixiu en:** |  Alemanya |
| **Regulau por:** | *Dansk Sprognævn* |
| Codigos |
| **ISO 639-1** | da |
| **ISO 639-2** | dan |
| **ISO 639-3** | {{{iso3}}} |
| **SIL** | dan |
| Extensión d'o danés |

O **danés** (*dansk*) ye una luenga chermanica charrata por 6 millons de personas en o Reino de Dinamarca y en as Islas Feroe. Ye o resultau d'a evolución d'o norrén antigo en o Reino de Dinamarca a zaguers d'a Edat Meya.

Emplega o mismo alfabeto que o noruego.

## Referencias

|  |  |  |
| --- | --- | --- |
|  | Luengas oficials d'a Unión Europea |  |
| Alemán | Anglés | Bulgaro | Castellano | Checo | Danés | Eslovaco | Esloveno Estonio | Finés | Francés | Griego | Hongaro | Irlandés | Italiano | Letón | Lituano Maltés | Neerlandés | Polaco | Portugués | Rumano | Sueco |
| *Fuent: Pachina oficial d'a UE* |

| Familia chermanica |
| --- |
| - Diasistema norrén occidental: Islandés | Feroés | Norn | Noruego (Nynorsk) - Diasistema norrén oriental: Noruego (Bokmål) | Danés | Sueco | Gotlandés - Diasistema occidental anglico: Anglés | Escocés - Diasistema occidental frisón: Frisón occidental | Frisón septentrional | Frisón oriental - Diasistema occidental baixo franco: Afrikaans | Neerlandés - Diasistema occidental baixo alemán: Baixo alemán - Diasistema occidental alto alemán: Alemán estándard | Alamanico | Bavaro | Limburgués | Luxemburgués | Yiddisch - Diasistema oriental: Gotico |